Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 15/15/8803	Košice II, 27.4.2015
EEČ : 2-64-126-2015

U Z N E S E N I E

Trestná vec:	obvinený XXXXX  
Prečin:	Útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Peňažná suma určená na všeobecne prospešné účely: 200,00 € 
b.	Konkrétny adresát peňažnej sumy určenej na všeobecne prospešné účely: XXXXX, č. ú. XXXXX  
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
V trestnej veci vedenej proti obvinenému XXXXX za prečin útoku na verejného činiteľa podľa § 323 ods. 1 písmeno a) Trestného zákona, ktorého sa dopustil tak, že :
 
 - dňa 03.01.2015 v čase o 21.38 hod. v Košiciach na ul. Obchodnej č. 14 na chodníku pred obytným blokom najprv chytil príslušníkovi Mestskej polície XXXXX - Západ XXXXX pravú ruku, kde tento bol na uvedenú ulicu vyslaný na zákrok operačným strediskom Mestskej polície, nakoľko tam došlo k poškodzovaniu odstavených motorových vozidiel, pričom mu vravel ,, ale prestaň, daj mi pokoj, ja som nič neurobil“, následne ho príslušník Mestskej polície vyzval, aby sa ukľudnil, pritom vystrel pravú ruku, aby udržal odstup od obvineného, ten sa začal točiť a povedal mu,, chceš ma zbiť ty kokot“, opätovne ho opäť vyzval, aby sa ukľudnil a prestal nadávať, následne ten príslušníka mestskej polície XXXXX udrel päsťou po pravej ruke a vzápätí ho udrel päsťou do ľavého líca, čím XXXXX spôsobil zranenia, a to zhmoždenie tvárovej časti hlavy a odreninu 2. prsta ľavej ruky bez práceneschopnosti.

Odôvodnenie: 

	Uznesením vyšetrovateľa Okresného riaditeľstva PZ podľa § 199 odsek 1 Tr. por.  sp. zn. XXXXX zo dňa 03.01.2015 bolo začaté trestné stíhanie za prečin  útoku na verejného činiteľa podľa § 323 ods. 1 písmeno a) Trestného zákona. 

	Následne uznesením vyšetrovateľa Okresného riaditeľstva PZ XXXXX podľa § 206 ods. 1 Trestného poriadku vyššie uvedenej spisovej značky zo dňa 04.01.2015, bolo vznesené obvinenie XXXXX za prečin útoku na verejného činiteľa podľa § 323 ods. 1 písmeno a) Trestného zákona na tom skutkovom základe, ako je to uvedené vo výrokovej časti predmetného uznesenia.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon 
ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a  poškodený uzavreli dňa 22.04.2015 dohodu o zmieri, z ktorej je zrejmé, že obvinený sa za svoje protiprávne konanie poškodenému ospravedlnil.  

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný jeho spáchanie oľutoval.

	Dňa 22.04.2015 obvinený zložil na depozitný účet Krajskej prokuratúry v Košiciach č. ú. 7000194644/8180 pre účely zmieru peňažnú sumu vo výške 200,- €, z ktorej 50% je určených XXXXX, č. ú. XXXXX a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinený a  poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor